CELEX: 32010D0134
Language: bg
Date: 2010-03-01 00:00:00
Title: 2010/134/ЕС: Решение на Комисията от 1 март 2010 година за изменение на Решение 2006/473/ЕО по отношение на признаването на континентална Австралия за незасегната от Xanthomonas campestris (всички патогенни за цитрусите щамове) (нотифицирано под номер C(2010) 1063)

4.3.2010   
            
            
               BG
            
            
               Официален вестник на Европейския съюз
            
            
               L 53/10
            
         РЕШЕНИЕ НА КОМИСИЯТА
   от 1 март 2010 година
   за изменение на Решение 2006/473/ЕО по отношение на признаването на континентална Австралия за незасегната от Xanthomonas campestris (всички патогенни за цитрусите щамове)
   (нотифицирано под номер C(2010) 1063)
   (2010/134/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално приложение IV, част А, раздел I, точка 16.2 от нея,
   като има предвид, че:
   
               (1)
            
            
               С Решение 2006/473/ЕО на Комисията от 5 юли 2006 г. за признаване на някои трети страни и на някои региони от трети страни за незасегнати от Xanthomonas campestris (всички патогенни за цитрусите щамове), Cercospora angolensis Carv. et Mendes и Guignardia citricarpa Kiely (всички патогенни за цитрусите щамове) (2) Нов Южен Уелс, Южна Австралия и щата Виктория в Австралия бяха признати за незасегнати от Xanthomonas campestris (всички патогенни за цитрусите щамове).
            
         
               (2)
            
            
               Австралия представи подробна техническа информация, изготвена въз основа на резултатите от програмите за контрол и ликвидиране на заболяванията и на многогодишни официални проучвания, която показа, че в Куинсланд успешно е ликвидирано огнището на Xanthomonas campestris и че Северните територии и Западна Австралия са незасегнати от Xanthomonas campestris. Следователно всички зони на континентална Австралия, в които се отглеждат цитруси, следва да бъдат признати за незасегнати от посочения вредител.
            
         
               (3)
            
            
               Поради това Решение 2006/473/ЕО следва да бъде съответно изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   В член 1, параграф 2 от Решение 2006/473/ЕО буква а) се заменя със следното:
   
               „а)
            
            
               в Австралия: Нов Южен Уелс, Северните територии, Куинсланд, Южна Австралия, щата Виктория и Западна Австралия;“.
            
         Член 2
   Адресати на настоящото решение са държавите-членки.
   
      Съставено в Брюксел на 1 март 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 169, 10.7.2000 г., стр. 1.
   
      (2)  ОВ L 187, 8.7.2006 г., стр. 35.